Okresná prokuratúra Námestovo 
Hviezdoslavovo námestie 213, 029 01 Námestovo 	

Sp. zn. : Pv 482/13/5507	Námestovo, 1.4.2014
EEČ : 2-41-43-2014

U Z N E S E N I E

Trestná vec:	obvinený XXXXX  
Prečin:	Ublíženie na zdraví podľa § 157 odsek 1, odsek 2 písmeno a Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátor Okresnej prokuratúry Námestovo
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
a
poškodenou:
1.	XXXXX
	dátum narodenia: XXXXX
	rodné priezvisko: XXXXX
	trvalé bydlisko: XXXXX
Obsahom zmieru je:
a.	Peňažná suma určená na všeobecne prospešné účely: 250,00 € 
b.	Konkrétny adresát peňažnej sumy určenej na všeobecne prospešné účely: Únia nevidiacich a slabozrakých Slovenska, so sídlom Bratislava, Sekulská 1, IČO: 00683876, vo výške 
c.	Suma odovzdaná štátu na peňažnú pomoc obetiam trestnej činnosti: 250,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom Odbor kriminalnej policie - vyšetrovania pod spisovou značkou ORP-352/OVK-DK-2013.
pretože

obvinený XXXXX dňa 12.03.2014 vyhlásil, že spáchal skutok spočívajúci v tom, že dňa 04.04.2013 v čase okolo 05.50 hod., cúval ako vodič autobusu zn. KAROSA C 934.1351, ev.č. XXXXX patriaci spoločnosti XXXXX., s.r.o., so sídlom XXXXX, IČO: XXXXX z parkoviska nachádzajúceho sa pred areálom spoločnosti XXXXX, s.r.o. XXXXX na hlavnú cestu, kde pri cúvaní s autobusom sa dostatočne nepresvedčil a nezabezpečil si k cúvaniu náležite poučenú osobu, či tento manéver môže urobiť bez toho, aby ohrozil nejakého iného účastníka cestnej premávky, v dôsledku čoho pri cúvaní zadnou časťou autobusu zrazil chodkyňu XXXXX, nar. XXXXX, trvale bytom XXXXX, XXXXX, ktorá v tom čase prechádzala poza uvedený autobus, následkom čoho spadla na zem a bola pritlačená krytom motora, čím utrpela: zlomeninu jamky ľavého bedrového kĺbu a vykĺbenie bedrového kĺbu vľavo s dobou liečenia trvajúcou 12 mesiacov, pričom tento skutok napĺňa znaky skutkovej podstaty prečinu ublíženia na zdraví podľa § 157 ods. 1, ods. 2 písm. a) Trestného zákona,

Odôvodnenie: 
Uznesením vyšetrovateľa OR PZ Dolný Kubín pod sp. zn. ČVS:ORP-352/OVK-DK-2013 zo dňa 26.11.2013 bolo XXXXX, nar. XXXXX v Námestove, trvale bytom XXXXX XXXXX, okr. XXXXX podľa § 206 ods. 1 Trestného poriadku vznesené obvinenie pre prečin ublíženia na zdraví podľa § 157 ods. 1, ods. 2 písm. a) Trestného zákona, na tom skutkovom základe, ako je to uvedené vo výrokovej časti uznesenia vyšetrovateľa PZ.  

Ďalej poukazujem na ustanovenie § 220 ods.1 Trestného poriadku, podľa ktorého v konaní o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, môže prokurátor so súhlasom obvineného a poškodeného rozhodnúť o schválení zmieru a zastaviť trestné stíhanie, ak obvinený:

a) vyhlási, že spáchal skutok, za ktorý je stíhaný, a nie sú odôvodnené pochybnosti o tom, že jeho vyhlásenie bolo vykonané slobodne, vážne a určito,

b) nahradil škodu, pokiaľ bola činom spôsobená, alebo urobil iné opatrenia na náhradu škody, alebo inak odstránil ujmu vzniknutú trestným činom, a

c) zloží na účet súdu a v prípravnom konaní na účet prokuratúry peňažnú sumu určenú konkrétnemu adresátovi na všeobecne prospešné účely, a táto peňažná suma nie je zrejme neprimeraná závažnosti spáchaného trestného činu a 

vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery považuje takýto spôsob rozhodnutia za dostačujúci.

Preskúmaním príslušného spisového materiálu som zistil, že v predmetnej veci sa koná o prečine, na ktorý zákon ustanovuje trest odňatia slobody, ktorého horná hranica neprevyšuje hranicu stanovenú v ustanovení § 220 ods. 1 Trestného poriadku.

Obvinený XXXXX a poškodená XXXXX, prostredníctvom probačného a mediačného úradníka Okresného súdu v Námestove uzavreli dňa 12.03.2014 dohodu o zmieri, v rámci ktorej obvinený XXXXX tohto dňa vyhlásil, že spáchal skutok spočívajúci v tom, že  dňa 04.04.2013 v čase okolo 05.50 hod., cúval ako vodič autobusu zn. KAROSA C 934.1351, ev.č. XXXXX patriaci spoločnosti XXXXX., s.r.o., so sídlom XXXXX, IČO: XXXXX z parkoviska nachádzajúceho sa pred areálom spoločnosti XXXXX s.r.o. XXXXX na hlavnú cestu, kde pri cúvaní s autobusom sa dostatočne nepresvedčil a nezabezpečil si k cúvaniu náležite poučenú osobu, či tento manéver môže urobiť bez toho, aby ohrozil nejakého iného účastníka cestnej premávky, v dôsledku čoho pri cúvaní zadnou časťou autobusu zrazil chodkyňu XXXXX, nar. XXXXX, trvale bytom XXXXX, XXXXX, ktorá v tom čase prechádzala poza uvedený autobus, následkom čoho spadla na zem a bola pritlačená krytom motora, čím utrpela: zlomeninu jamky ľavého bedrového kĺbu a vykĺbenie bedrového kĺbu vľavo s dobou liečenia trvajúcou 12 mesiacov, pričom tento skutok napĺňa znaky skutkovej podstaty prečinu ublíženia na zdraví podľa § 157 ods. 1, ods. 2 písm. a) Trestného zákona. 

Obvinený slobodne, vážne, zrozumiteľne a určito vyhlásil, že spáchal skutok, za ktorý je stíhaný a pokiaľ ide škodu spôsobenú činom, tak poškodená si náhradu škody neuplatnila, nakoľko táto jej bola uhradená z povinného zmluvného poistenia a nad rámec tejto si neuplatňuje žiadnu škodu.

a napokon dňa 31.03.2014 obvinený XXXXX na účet Okresnej prokuratúry v Námestove vložil peňažnú sumu vo výške 500,- €, určenú na všeobecne prospešné účely pre Únia nevidiacich a slabozrakých Slovenska, so sídlom Bratislava, Sekulská 1, IČO: 00683876, vo výške 250,- € (číslo účtu: SK31 0200 0000 0070 0033 6032), a na peňažnú pomoc obetiam trestnej činnosti vo výške 250,- €. Táto suma je primeraná závažnosti spáchaného trestného činu. 

Obvinený a poškodený s týmto spôsobom vybavenia veci vyslovili súhlas. 

Obvinený XXXXX podľa odpisu z registra trestov bol jedenkrát súdne trestaný pre neúmyselný trestný čin, v evidencii priestupkov nemá žiadny záznam. Tiež neboli o ňom zistené negatívne poznatky.

Vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery som dospel k záveru, že takýto spôsob rozhodnutia je dostačujúci. 

Preto som rozhodol tak, ako je uvedené vo výrokovej časti tohto uznesenia.

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Michal Mravec
prokurátor